Най-лесно е да стигнем до Таормина с автобус или кола. Разстоянието между двата града е около 50 километра и пътуването с рейс или кола отнема един час.
Ако пътувате с автобус, трябва да го хванете от паркинга край автогарата на Катания, точно срещу сградата, където се продават билетите. Обслужващите линии автобуси по отсечката Катания - Таормина са Etna Trasporti и Interbus, билетът в посока е 5.50 евро и може да бъде закупен както на самия автобус, така и (препоръчвам) предварително онлайн чрез официалния уебсайт. През лятото рейсовете са на всеки 30 минути.